Сучасныя дзеці да адзінац­цатага класа часта не могуць вызначыцца, куды паступаць. Я ўжо падлеткам ведаў, што буду аграномам. Так і сталася: пасля заканчэння школы паступіў у Гродзенскі сельскагаспадарчы інстытут. Вучыўся нядрэнна – нават у аспірантуру прапаноўвалі паступаць. Ды куды там! Душа прагнула свабоды, хацелася быць бліжэй да зямлі, а не сядзець ва ўніверсітэцкіх кабінетах! Свой шлях у прафесію выбраў сам.